title: Regolament ta' Implimentazzjoni tal-Kummissjoni (UE) 2019/168 tal-31 ta' Jannar 2019 li jemenda r-Regolament ta' Implimentazzjoni tal-Kummissjoni (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi abamektina Bacillus subtilis (Cohn 1872) razza QST 713, Bacillus thuringiensis subspeċi Aizawai, Bacillus thuringiensis subspeċi israeliensis, Bacillus thuringiensis subspeċi kurstaki, Beauveria bassiana, benfluralin, klodinafop, klopiralid, Cydia pomonella Granulovirus (CpGV), ċiprodinil, diklorprop-P, epossikonażol, fenpirossimat, fluważinam, flutolanil, fosetil, Lecanicillium muscarium, mepanipirim, mepikwat, Metarhizium anisopliae var. Anisopliae, metkonażol, metrafenon, Phlebiopsis gigantea, pirimikarb, Pseudomonas chlororaphis razza: MA 342, pirimetanil, Pythium oligandrum, rimsulfuron, spinosad, Streptomyces K61, tijakloprid, tolklofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triklopir, trinessapak, tritikonażol, Verticillium albo-atrum u żiram (Test b'rilevanza għaż-ŻEE.)

text:
                  5.2.2019

                  MT

                  Il-Ġurnal Uffiċjali tal-Unjoni Ewropea

                  L 33/1

         REGOLAMENT TA' IMPLIMENTAZZJONI TAL-KUMMISSJONI (UE) 2019/168
         tal-31 ta' Jannar 2019
         li jemenda r-Regolament ta' Implimentazzjoni tal-Kummissjoni (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi abamektina Bacillus subtilis (Cohn 1872) razza QST 713, Bacillus thuringiensis subspeċi Aizawai, Bacillus thuringiensis subspeċi israeliensis, Bacillus thuringiensis subspeċi kurstaki, Beauveria bassiana, benfluralin, klodinafop, klopiralid, Cydia pomonella Granulovirus (CpGV), ċiprodinil, diklorprop-P, epossikonażol, fenpirossimat, fluważinam, flutolanil, fosetil, Lecanicillium muscarium, mepanipirim, mepikwat, Metarhizium anisopliae var. Anisopliae, metkonażol, metrafenon, Phlebiopsis gigantea, pirimikarb, Pseudomonas chlororaphis razza: MA 342, pirimetanil, Pythium oligandrum, rimsulfuron, spinosad, Streptomyces K61, tijakloprid, tolklofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triklopir, trinessapak, tritikonażol, Verticillium albo-atrum u żiram
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-ewwel paragrafu tal-Artikolu 17 tiegħu,
         Billi:

                     (1)

                     Il-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (2) tistabbilixxi s-sustanzi attivi li jitqiesu approvati skont ir-Regolament (KE) Nru 1107/2009.

                     (2)

                     Il-perjodi ta' approvazzjoni tas-sustanzi attivi Bacillus subtilis (Cohn 1872) razza QST 713, klodinafop, klopiralid, ċiprodinil, diklorprop-P, fosetil, mepanipirim, metkonażol, metrafenon, pirimikarb, Pseudomonas chlororaphis razza: MA 342, pirimetanil, rimsulfuron, spinosad, tijakloprid, tolklofos-metil, triklopir, trinessapak, tritikonażol u żiram ġew estiżi l-aħħar bir-Regolament ta' Implimentazzjoni tal-Kummissjoni (UE) 2018/524 (3). Il-perjodi ta' approvazzjoni ta' dawk is-sustanzi se jiskadu fit-30 ta' April 2019.

                     (3)

                     Il-perjodi ta' approvazzjoni tas-sustanzi attivi benfluralin, fluważinam, flutolanil u mepikwat se jiskadu fit-28 ta' Frar 2019.

                     (4)

                     Il-perjodi ta' approvazzjoni tas-sustanzi attivi abamektina, Bacillus thuringiensis subspeċi Aizawai, Bacillus thuringiensis subspeci israeliensis, Bacillus thuringiensis subspeċi kurstaki, Beauveria bassiana, Cydia pomonella Granulovirus (CpGV), epossikonażol, fenpirossimat, Lecanicillium muscarium, Metarhizium anisopliae var. Anisopliae, Phlebiopsis gigantea, Pythium oligandrum, Streptomyces K61, Trichoderma asperellum, Trichoderma atroviride, Trichoderma gamsii, Trichoderma harzianum u Verticillium albo-atrum se jiskadu fit-30 ta' April 2019.

                     (5)

                     L-applikazzjonijiet għat-tiġdid tal-approvazzjoni ta' dawk is-sustanzi ġew ippreżentati b'konformità mar-Regolament ta' Implimentazzjoni tal-Kummissjoni (UE) Nru 844/2012 (4).

                     (6)

                     Il-valutazzjoni tas-sustanzi ddewmet minħabba raġunijiet li ma kinux fil-kontroll tal-applikanti, u għalhekk x'aktarx li l-approvazzjoni ta' dawk is-sustanzi attivi tiskadi qabel ma tkun ittieħdet deċiżjoni dwar it-tiġdid tal-approvazzjoni. Huwa għalhekk meħtieġ li tiġi posposta l-iskadenza tal-perjodi ta' approvazzjoni.

                     (7)

                     Billi l-għan tal-ewwel paragrafu tal-Artikolu 17 tar-Regolament (KE) Nru 1107/2009 f'dak li għandu x'jaqsam ma' każijiet meta l-Kummissjoni tkun se tadotta Regolament li jipprevedi li l-approvazzjoni ta' sustanza attiva msemmija fl-Anness ta' dan ir-Regolament ma tiġġeddidx minħabba li ma jkunux ġew issodisfati l-kriterji għall-approvazzjoni, il-Kummissjoni se tiffissa d-data ta' skadenza li tkun l-istess data ta' qabel ma sar dan ir-Regolament, jew fid-data tad-dħul fis-seħħ tar-Regolament dejjem jekk l-approvazzjoni tas-sustanza attiva ma tiġġeddidx, skont liema data tiġi l-aħħar. F'każijiet meta l-Kummissjoni tkun se tadotta Regolament li jipprevedi t-tiġdid ta' sustanza attiva msemmija fl-Anness ta' dan ir-Regolament, il-Kummissjoni se tipprova tiffissa, skont kif ikun xieraq fiċ-ċirksostanzi, l-iktar data tal-applikazzjoni bikrija possibbli.

                     (8)

                     Billi l-perjodi ta' approvazzjoni tas-sustanzi attivi benfluralin, fluważinam, flutolanil u mepikwat jiskadu fit-28 ta' Frar 2019, jenħtieġ li dan ir-Regolament jidħol fis-seħħ malajr kemm jista' jkun.

                     (9)

                     Għaldaqstant, jenħtieġ li r-Regolament ta' Implimentazzjoni (UE) Nru 540/2011 jiġi emendat skont dan.

                     (10)

                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            L-Anness tar-Regolament ta' Implimentazzjoni (UE) Nru 540/2011 huwa emendat skont l-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-31 ta' Jannar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 309, 24.11.2009, p. 1.

            (2)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

            (3)  Ir-Regolament ta' Implimentazzjoni tal-Kummissjoni (UE) 2018/524 tat-28 ta' Marzu 2018 li jemenda r-Regolament ta' Implimentazzjoni (UE) Nru 540/2011 fir-rigward tal-estensjoni tal-perjodi ta' approvazzjoni tas-sustanzi attivi Bacillus subtilis (Cohn 1872) ir-razza tal-mikrobu QST 713, identiku għar-razza tal-mikrobu AQ 713, klodinafop, klopiralid, ċiprodinil, diklorprop-P, fosetil, mepanipirim, metkonażol, metrafenon, pirimikarb, u r-razza tal-mikrobu Pseudomonas chlororaphis: MA 342, pirimetanil, kinoksifen, rimsulfuron, spinosad, tijakloprid, tijametossam, tiram, tolklofos-metil, triklopir, trineksapak, tritikonażol, u żiram (ĠU L 88, 4.4.2018, p. 4).

            (4)  Ir-Regolament ta' Implimentazzjoni tal-Kummissjoni (UE) Nru 844/2012 tat-18 ta' Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta' tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (ĠU L 252, 19.9.2012, p. 26).

            ANNESS
            Il-Parti A tal-Anness tar-Regolament ta' Implimentazzjoni (UE) Nru 540/2011 hija emendata kif ġej:

                        (1)

                        fis-sitt kolonna, l-iskadenza tal-approvazzjoni, tar-ringiela 74, Ziram, id-data hija sostitwita bid-data “30 ta' April 2020”;

                        (2)

                        fis-sitt kolonna, l-iskadenza tal-approvazzjoni, tar-ringiela 89, Pseudomonas chlororaphis Razza: MA 342, id-data hija sostitwita bid-data “30 ta' April 2020”;

                        (3)

                        fis-sitt kolonna, l-iskadenza tal-approvazzjoni, tar-ringiela 90, Mepanipirim, id-data hija sostitwita bid-data “30 ta' April 2020”;

                        (4)

                        fis-sitt kolonna, l-iskadenza tal-approvazzjoni, tar-ringiela 92, Thiacloprid, id-data hija sostitwita bid-data “30 ta' April 2020”;

                        (5)

                        fis-sitt kolonna, l-iskadenza tal-approvazzjoni, tar-ringiela 123, Clodinafop, id-data hija sostitwita bid-data “30 ta' April 2020”;

                        (6)

                        fis-sitt kolonna, l-iskadenza tal-approvazzjoni, tar-ringiela 124, Pirimicarb, id-data hija sostitwita bid-data “30 ta' April 2020”;

                        (7)

                        fis-sitt kolonna, l-iskadenza tal-approvazzjoni, tar-ringiela 125, Rimsulfuron, id-data hija sostitwita bid-data “30 ta' April 2020”;

                        (8)

                        fis-sitt kolonna, l-iskadenza tal-approvazzjoni, tar-ringiela 126, Tolclofos-methyl, id-data hija sostitwita bid-data “30 ta' April 2020”;

                        (9)

                        fis-sitt kolonna, l-iskadenza tal-approvazzjoni, tar-ringiela 127, Triticonazole, id-data hija sostitwita bid-data “30 ta' April 2020”;

                        (10)

                        fis-sitt kolonna, l-iskadenza tal-approvazzjoni, tar-ringiela 129, Clopyralid, id-data hija sostitwita bid-data “30 ta' April 2020”;

                        (11)

                        fis-sitt kolonna, l-iskadenza tal-approvazzjoni, tar-ringiela 130, Cyprodinil, id-data hija sostitwita bid-data “30 ta' April 2020”;

                        (12)

                        fis-sitt kolonna, l-iskadenza tal-approvazzjoni, tar-ringiela 131, Fosetyl, id-data hija sostitwita bid-data “30 ta' April 2020”;

                        (13)

                        fis-sitt kolonna, l-iskadenza tal-approvazzjoni, tar-ringiela 132, Trinexapac, id-data hija sostitwita bid-data “30 ta' April 2020”;

                        (14)

                        fis-sitt kolonna, l-iskadenza tal-approvazzjoni, tar-ringiela 133, Dichlorprop-P, id-data hija sostitwita bid-data “30 ta' April 2020”;

                        (15)

                        fis-sitt kolonna, l-iskadenza tal-approvazzjoni, tar-ringiela 134, Metconazole, id-data hija sostitwita bid-data “30 ta' April 2020”;

                        (16)

                        fis-sitt kolonna, l-iskadenza tal-approvazzjoni, tar-ringiela 135, Pyrimethanil, id-data hija sostitwita bid-data “30 ta' April 2020”;

                        (17)

                        fis-sitt kolonna, l-iskadenza tal-approvazzjoni, tar-ringiela 136, Triclopyr, id-data hija sostitwita bid-data “30 ta' April 2020”;

                        (18)

                        fis-sitt kolonna, l-iskadenza tal-approvazzjoni, tar-ringiela 137, Metrafenone, id-data hija sostitwita bid-data “30 ta' April 2020”;

                        (19)

                        fis-sitt kolonna, l-iskadenza tal-approvazzjoni, tar-ringiela 138, Bacillus subtilis (Cohn 1872) Razza QST 713, id-data hija sostitwita bid-data “30 ta' April 2020”;

                        (20)

                        fis-sitt kolonna, l-iskadenza tal-approvazzjoni, tar-ringiela 139, Spinosad, id-data hija sostitwita bid-data “30 ta' April 2020”;

                        (21)

                        fis-sitt kolonna, l-iskadenza tal-approvazzjoni, tar-ringiela 187, Flutolanil, id-data hija sostitwita bid-data “29 ta' Frar 2020”;

                        (22)

                        fis-sitt kolonna, l-iskadenza tal-approvazzjoni, tar-ringiela 188, Benfluralin, id-data hija sostitwita bid-data “29 ta' Frar 2020”;

                        (23)

                        fis-sitt kolonna, l-iskadenza tal-approvazzjoni, tar-ringiela 189, Fluazinam, id-data hija sostitwita bid-data “29 ta' Frar 2020”;

                        (24)

                        fis-sitt kolonna, l-iskadenza tal-approvazzjoni, tar-ringiela 191, Mepiquat, id-data hija sostitwita bid-data “29 ta' Frar 2020”;

                        (25)

                        fis-sitt kolonna, l-iskadenza tal-approvazzjoni, tar-ringiela 193, Bacillus thuringiensis subsp. aizawai, id-data hija sostitwita bid-data “30 ta' April 2020”;

                        (26)

                        fis-sitt kolonna, l-iskadenza tal-approvazzjoni, tar-ringiela 194, Bacillus thuringiensis subsp. israeliensis, id-data hija sostitwita bid-data “30 ta' April 2020”;

                        (27)

                        fis-sitt kolonna, l-iskadenza tal-approvazzjoni, tar-ringiela 195, Bacillus thuringiensis subsp. kurstaki, id-data hija sostitwita bid-data “30 ta' April 2020”;

                        (28)

                        fis-sitt kolonna, l-iskadenza tal-approvazzjoni, tar-ringiela 197, Beauveria bassiana, id-data hija sostitwita bid-data “30 ta' April 2020”;

                        (29)

                        fis-sitt kolonna, l-iskadenza tal-approvazzjoni, tar-ringiela 198, Cydia pomonella Granulovirus (CpGV), id-data hija sostitwita bid-data “30 ta' April 2020”;

                        (30)

                        fis-sitt kolonna, l-iskadenza tal-approvazzjoni, tar-ringiela 199, Lecanicillium muscarium, id-data hija sostitwita bid-data “30 ta' April 2020”;

                        (31)

                        fis-sitt kolonna, l-iskadenza tal-approvazzjoni, tar-ringiela 200, Metarhizium anisopliae var. anisopliae, id-data hija sostitwita bid-data “30 ta' April 2020”;

                        (32)

                        fis-sitt kolonna, l-iskadenza tal-approvazzjoni, tar-ringiela 201, Phlebiopsis gigantea, id-data hija sostitwita bid-data “30 ta' April 2020”;

                        (33)

                        fis-sitt kolonna, l-iskadenza tal-approvazzjoni, tar-ringiela 202, Pythium oligandrum, id-data hija sostitwita bid-data “30 ta' April 2020”;

                        (34)

                        fis-sitt kolonna, l-iskadenza tal-approvazzjoni, tar-ringiela 203, Streptomyces K61, id-data hija sostitwita bid-data “30 ta' April 2020”;

                        (35)

                        fis-sitt kolonna, l-iskadenza tal-approvazzjoni, tar-ringiela 204, Trichoderma atroviride, id-data hija sostitwita bid-data “30 ta' April 2020”;

                        (36)

                        fis-sitt kolonna, l-iskadenza tal-approvazzjoni, tar-ringiela 206, Trichoderma harzianum, id-data hija sostitwita bid-data “30 ta' April 2020”;

                        (37)

                        fis-sitt kolonna, l-iskadenza tal-approvazzjoni, tar-ringiela 207, Trichoderma asperellum, id-data hija sostitwita bid-data “30 ta' April 2020”;

                        (38)

                        fis-sitt kolonna, l-iskadenza tal-approvazzjoni, tar-ringiela 208, Trichoderma gamsii, id-data hija sostitwita bid-data “30 ta' April 2020”;

                        (39)

                        fis-sitt kolonna, l-iskadenza tal-approvazzjoni, tar-ringiela 209, Verticillium albo-atrum, id-data hija sostitwita bid-data “30 ta' April 2020”;

                        (40)

                        fis-sitt kolonna, l-iskadenza tal-approvazzjoni, tar-ringiela 210, Abamectin, id-data hija sostitwita bid-data “30 ta' April 2020”;

                        (41)

                        fis-sitt kolonna, l-iskadenza tal-approvazzjoni, tar-ringiela 211, Epoxiconazole, id-data hija sostitwita bid-data “30 ta' April 2020”;

                        (42)

                        fis-sitt kolonna, l-iskadenza tal-approvazzjoni, tar-ringiela 213, Fenpyroximate, id-data hija sostitwita bid-data “30 ta' April 2020”.


title: Regolament ta' Implimentazzjoni tal-Kummissjoni (UE) 2019/260 tal-14 ta' Frar 2019 li jemenda r-Regolament ta' Implimentazzjoni (UE) Nru 180/2014 fir-rigward tal-volumi tal-flussi kummerċjali tradizzjonali bejn ir-reġjuni ultraperiferiċi tal-Unjoni u r-Renju Unit

text:
                  15.2.2019

                  MT

                  Il-Ġurnal Uffiċjali tal-Unjoni Ewropea

                  L 44/1

         REGOLAMENT TA' IMPLIMENTAZZJONI TAL-KUMMISSJONI (UE) 2019/260
         tal-14 ta' Frar 2019
         li jemenda r-Regolament ta' Implimentazzjoni (UE) Nru 180/2014 fir-rigward tal-volumi tal-flussi kummerċjali tradizzjonali bejn ir-reġjuni ultraperiferiċi tal-Unjoni u r-Renju Unit
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 228/2013 tal-Parlament Ewropew u tal-Kunsill tat-13 ta' Marzu 2013 li jistabbilixxi miżuri speċifiċi għall-agrikoltura fir-reġjuni ultraperiferiċi tal-Unjoni u li jħassar ir-Regolament tal-Kunsill (KE) Nru 247/2006 (1), u b'mod partikulari l-Artikolu 14 tiegħu,
         Billi:

                     (1)

                     Fid-29 ta' Marzu 2017, ir-Renju Unit issottometta n-notifika tal-intenzjoni tiegħu li jitlaq mill-Unjoni, skont l-Artikolu 50 tat-Trattat dwar l-Unjoni Ewropea. It-Trattati ma jibqgħux japplikaw għar-Renju Unit mid-data tad-dħul fis-seħħ ta' ftehim dwar il-ħruġ jew, fin-nuqqas ta' dan, sentejn wara li tkun saret dik in-notifika, jiġifieri mit-30 ta' Marzu 2019, sakemm il-Kunsill Ewropew, bi ftehim mar-Renju Unit, ma jiddeċidix b'mod unanimu li jestendi dan il-perjodu.

                     (2)

                     Il-ftehim dwar il-ħruġ kif maqbul bejn in-negozjaturi fih arranġamenti għall-applikazzjoni ta' dispożizzjonijiet tad-dritt tal-Unjoni għar-Renju Unit u fih, lil hinn mid-data li fiha t-Trattati ma jibqgħux japplikaw għar-Renju Unit u fih. Jekk dak il-ftehim jidħol is-seħħ, ir-Regolament ta' Implimentazzjoni tal-Kummissjoni (UE) Nru 180/2014 (2) se japplika għar-Renju Unit u fih matul il-perjodu ta' tranżizzjoni skont dak il-ftehim, u se jieqaf japplika fi tmiem dak il-perjodu.

                     (3)

                     L-Artikolu 15(1) tar-Regolament ta' Implimentazzjoni tal-Kummissjoni (UE) Nru 180/2014 jipprevedi lill-operaturi l-possibbiltà li jesportaw, fil-kuntest tal-flussi tal-kummerċ tradizzjonali jew tal-kummerċ reġjonali, u li jikkonsenjaw, fil-kuntest tal-flussi tradizzjonali tal-kummerċ, prodotti pproċessati li fihom materja prima li tkun ibbenefikat mill-arranġamenti speċifiċi ta' provvista kif imsemmi fl-Artikolu 10 tar-Regolament (UE) Nru 228/2013. Il-proċessuri li beħsiebhom jesportaw jew jikkonsenjaw tali prodotti f'dak il-kuntest jistgħu jagħmlu dan fil-limiti tal-kwantitajiet annwali stabbiliti fl-Annessi II sa V tar-Regolament (UE) Nru 180/2014. Il-lista tal-pajjiżi terzi li tali prodotti jistgħu jiġu esportati lejhom hija stabbilita fl-Anness VI ta' dak ir-Regolament.

                     (4)

                     Sabiex jiġi evitat tfixkil potenzjali tal-flussi tradizzjonali tal-kummerċ bejn ir-reġjuni ultraperiferiċi kkonċernati u r-Renju Unit, il-volumi tal-proċessi pproċessati rilevanti li attwalment jintbagħtu minn Madeira u l-Gżejjer Kanarji lejn ir-Renju Unit bħala Stat Membru jenħtieġ li jiġu espressi bħala esportazzjonijiet lejn pajjiżi terzi fl-Annessi III u IV tar-Regolament ta' Implimentazzjoni (UE) Nru 180/2014. Barra minn hekk, għandha ssir referenza għar-Renju Unit bħala pajjiż terz fl-Anness VI ta' dan ir-Regolament.

                     (5)

                     Għaldaqstant, ir-Regolament ta' Implimentazzjoni (UE) Nru 180/2014 jenħtieġ li jiġi emendat skont dan.

                     (6)

                     Skont l-Artikolu 4(3) tar-Regolament tal-Kunsill (KEE, Euratom) Nru 1182/71 (3) il-waqfien tal-applikazzjoni ta' atti ffissat f'data partikulari jseħħ meta tiskadi l-aħħar siegħa tal-jum li jaqa' f'dik id-data. Għaldaqstant, jenħtieġ li dan ir-Regolament japplika mill-jum ta' wara dak li fih ir-Regolament ta' Implimentazzjoni (UE) Nru 180/2014 ma jibqax japplika għar-Renju Unit u fih.

                     (7)

                     Il-miżuri previsti f'dan ir-Regolament huma skont l-opinjoni tal-Kumitat għall-Pagamenti Diretti,

               ADOTTAT DAN IR-REGOLAMENT:

            Artikolu 1
            L-Annessi III, IV u VI tar-Regolament (UE) Nru 180/2014 huma emendati skont l-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-jum ta' wara dak li fih ir-Regolament ta' Implimentazzjoni (UE) Nru 180/2014 ma jibqax japplika għar-Renju Unit u fih.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 78, 20.3.2013, p. 23.

            (2)  Ir-Regolament ta' Implimentazzjoni tal-Kummissjoni (UE) Nru 180/2014 tal-20 ta' Frar 2014 li jistabbilixxi r-regoli għall-applikazzjoni tar-Regolament (UE) Nru 228/2013 tal-Parlament Ewropew u tal-Kunsill li jistabbilixxi miżuri speċifiċi għall-agrikoltura fir-reġjuni ultraperiferiċi tal-Unjoni (ĠU L 63, 4.3.2014, p. 13).

            (3)  Ir-Regolament (KEE, Euratom) Nru 1182/71 tal-Kunsill tat-3 ta' Ġunju 1971 li jistabbilixxi r-regoli applikabbli għal perjodi, dati u limiti ta' żmien (ĠU L 124, 8.6.1971, p. 1).

            ANNESS
            L-Annessi III, IV u VI tar-Regolament ta' Implimentazzjoni (UE) Nru 180/2014 huma emendati kif ġej:

                        (1)

                        fl-Anness III, it-tabella għal Madeira hija emendata kif ġej:

                                    (a)

                                    ir-ringieli marbutin mal-intestaturi 1905 u 2009 u mas-subintestaturi 2202 10 u 2202 90 huma sostitwiti b'dawn li ġejjin:

                                                “1905

                                                116 100

                                                400

                                                2009

                                                *13 480

                                                *20

                                                2202 10
                                                2202 90

                                                752 100

                                                42 900 ”

                                    (b)

                                    ir-ringiela marbuta mal-intestatura 2208 hija sostitwita b'din li ġejja:

                                                “2208

                                                *24 800

                                                *31 200 ”

                        (2)

                        fit-tabella tal-Anness IV, ir-ringiela marbuta mas-subintestatura 1704 90 hija sostitwita b'din li ġejja:

                                    “1704 90

                                    417 500

                                    229 000 ”

                        (3)

                        fl-Anness VI, it-test dwar l-Azores u Madeira huwa sostitwit b'dan li ġej:
                        “Pajjiżi terzi li lejhom jiġu esportati prodotti pproċessati mill-Azores u Madeira fil-kuntest tal-kummerċ reġjonali

                        l-Angola, il-Kanada, Cape Verde, il-Guinea-Bissau, il-Marokk, il-Mozambique, l-Afrika t'Isfel, ir-Renju Unit, l-Istati Uniti tal-Amerka u l-Venezwela”.


title: Regolament ta' Implimentazzjoni tal-Kummissjoni (UE) 2017/2207 tad-29 ta' Novembru 2017 li jemenda r-Regolament ta' Implimentazzjoni tal-Kunsill (UE) Nru 412/2013 li jimponi dazju antidumping definittiv u jiġbor b'mod definittiv id-dazju proviżorju impost fuq l-importazzjonijiet ta' oġġetti taċ-ċeramika li jintużaw fuq il-mejda u fil-kċina li joriġinaw mir-Repubblika Popolari taċ-Ċina

text:
               30.11.2017

               MT

               Il-Ġurnal Uffiċjali tal-Unjoni Ewropea

               L 314/31

         REGOLAMENT TA' IMPLIMENTAZZJONI TAL-KUMMISSJONI (UE) 2017/2207
   tad-29 ta' Novembru 2017
   li jemenda r-Regolament ta' Implimentazzjoni tal-Kunsill (UE) Nru 412/2013 li jimponi dazju antidumping definittiv u jiġbor b'mod definittiv id-dazju proviżorju impost fuq l-importazzjonijiet ta' oġġetti taċ-ċeramika li jintużaw fuq il-mejda u fil-kċina li joriġinaw mir-Repubblika Popolari taċ-Ċina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament bażiku”),
   Wara li kkunsidrat ir-Regolament ta' Implimentazzjoni tal-Kunsill (UE) Nru 412/2013 tat-13 ta' Mejju 2013 li jimponi dazju antidumping definittiv u jiġbor b'mod definittiv id-dazju proviżorju impost fuq l-importazzjonijiet ta' oġġetti taċ-ċeramika li jintużaw fuq il-mejda u fil-kċina li joriġinaw mir-Repubblika Popolari taċ-Ċina (2), u partikolarment l-Artikolu 3 tiegħu,
   Billi:
   A.   PROĊEDURA PREĊEDENTI

               (1)

               Fit-13 ta' Mejju 2013 il-Kunsill impona dazju antidumping definittiv fuq l-importazzjonijiet fl-Unjoni ta' oġġetti taċ-ċeramika ta' fuq il-mejda u tal-kċina (“oġġetti tal-mejda”) li joriġinaw fir-Repubblika tal-Poplu taċ-Ċina (“RPĊ”) bir-Regolament ta' Implimentazzjoni (UE) Nru 412/2013 (“ir-Regolament oriġinali”).

               (2)

               Fl-investigazzjoni oriġinali għadd kbir ta' produtturi esportaturi mir-RPĊ għamlu lilhom infushom magħrufa. B'riżultat ta' dan, il-Kummissjoni għażlet kampjun ta' produtturi esportaturi Ċiniżi għall-investigazzjoni.

               (3)

               Il-Kunsill impona rati individwali ta' dazju fuq l-importazzjonijiet ta' oġġetti tal-mejda u tal-kċina li jvarjaw minn 13,1 % għal 23,4 % fuq il-kumpaniji inklużi fil-kampjun, u r-rata ta' dazju medja peżata ta' 17,9 % fuq kumpaniji oħra li kkooperaw mhux inklużi fil-kampjun. Barra minn hekk, ġie impost dazju bir-rata ta' 36,1 % fuq l-importazzjoni ta' oġġetti tal-mejda u tal-kċina mill-kumpaniji Ċiniżi l-oħra.

               (4)

               L-Artikolu 3 tar-Regolament ta' Implimentazzjoni (UE) Nru 412/2013 jgħid li fejn xi produttur esportatur ġdid ta' oġġetti tal-mejda u tal-kċina fir-RPĊ jipprovdi biżżejjed evidenza lill-Kummissjoni li:

                           (1)

                           ma jkunx esporta fl-Unjoni oġġetti taċ-ċeramika ta' fuq il-mejda u tal-kċina matul il-perjodu ta' investigazzjoni mill-1 ta' Jannar 2011 sal-31 ta' Diċembru 2011 (“il-perjodu tal-investigazzjoni”);

                           (2)

                           mhux relatat mal-ebda wieħed mill-esportaturi jew produtturi fir-RPĊ li huma soġġetti għall-miżuri antidumping imposti minn dak ir-Regolament, u

                           (3)

                           esporta lejn l-Unjoni l-prodott ikkonċernat wara l-perjodu ta' investigazzjoni li fuqu huma bbażati l-miżuri, jew daħal f'obbligu kuntrattwali irrevokabbli biex jesporta kwantità sinifikanti lejn l-Unjoni;

                     b'hekk l-Artikolu 1(2) ta' dan ir-Regolament jista' jiġi emendat billi l-produttur esportatur il-ġdid jingħata r-rata tad-dazju applikabbli għall-kumpaniji li jikkoperaw u li mhumiex inklużi fil-kampjun, jiġifieri r-rata ta' dazju medja peżata ta' 17,9 %.

         B.   TALBIET GĦAL TRATTAMENT TA' PRODUTTUR ESPORTATUR ĠDID

               (5)

               Wara l-pubblikazzjoni tar-Regolament (UE) Nru 412/2013, erba' kumpaniji ppreżentaw ruħhom jgħidu li huma jissodisfaw t-tliet kriterji stabbiliti hawn fuq fil-premessa (4) u pprovdew evidenza.

               (6)

               L-erba' kumpaniji lkoll huma manifatturi u esportaturi tal-prodott ikkonċernat.

               (7)

               Tlieta minnhom diġa' kienu joperaw matul l-investigazzjoni oriġinali iżda sostnew li dak iż-żmien ma kinux jesportaw il-prodott ikkonċernat lejn l-Unjoni.

               (8)

               Ir-raba' kumpanija sostniet li ma kinitx għadha teżisti matul il-perjodu tal-investigazzjoni oriġinali u għalhekk ma setgħetx tesporta matul il-perjodu ta' investigazzjoni.

               (9)

               Il-Kummissjoni analizzat l-evidenza ppreżentata mill-erba' kumpaniji u sabet li kull waħda mill-erba' kumpaniji tissodisfa t-tliet kriterji biex tkun ikkunsidrata bħala produttur esportatur ġdid. Konsegwentement, l-ismijiet tagħhom jinħtieġ li jiġu miżjuda mal-lista ta' kumpaniji li kkooperaw iżda mhux inklużi fil-kampjun fl-Anness I tar-Regolament (UE) Nru 412/2013.

               (10)

               Il-Kummissjoni infurmat lill-erba' kumpaniji u l-industrija tal-Unjoni b'dawn is-sejbiet u tathom l-opportunità li jikkummentaw. Ma ġie riċevut l-ebda kumment.

               (11)

               Dan ir-Regolament huwa skont l-opinjoni tal-Kumitat li twaqqaf permezz tal-Artikolu 15(1) tar-Regolament baziku.

         ADOTTAT DAN IR-REGOLAMENT:
   Artikolu 1
   Il-kumpaniji segwenti għandhom jiżdiedu mal-lista ta' produtturi esportaturi mir-Repubblika tal-Poplu taċ-Ċina fl-Anness I tar-Regolament ta' Implimentazzjoni (UE) Nru 412/2013:

               Kumpanija

               Kodiċi addizzjonali TARIC

               Fujian Dehua Huamao Ceramics Co., Ltd

               C303

               Fujian Dehua Jiawei Ceramics Co., Ltd

               C304

               Fujian Dehua New Qili Arts Co., Ltd

               C305

               Quanzhou Dehua Hengfeng Ceramics Co., Ltd

               C306

         Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' Novembru 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 176, 30.6.2016, p. 21.

      (2)  Ir-Regolament ta' Implimentazzjoni tal-Kunsill (UE) Nru 412/2013 tat-13 ta' Mejju 2013 li jimponi dazju antidumping definittiv u jiġbor b'mod definittiv id-dazju proviżorju impost fuq l-importazzjonijiet ta' oġġetti taċ-ċeramika li jintużaw fuq il-mejda u fil-kċina li joriġinaw mir-Repubblika Popolari taċ-Ċina (ĠU L 131, 15.5.2013, p. 1), kif emendat l-aħħar bir-Regolament ta' Implimentazzjoni tal-Kummissjoni (UE) Nru 803/2014 tal-24 ta' Lulju 2014 li jżid erba' kumpaniji mal-lista ta' produtturi mir-Repubblika Popolari taċ-Ċina elenkati fl-Anness I tar-Regolament (UE) Nru 412/2013, ĠU L 219, 25.7.2014, p. 33.